આજે ખુલતા સમયે સેન્સેકસે 130 પોઇન્ટની છલાંગ લાગાવી હતી . જયારે નિફટીએ પણ રેકોર્ડ સ્તર 6957ની સપાટી વટાવી હતી . આજે સેન્સેકસ પ્રારંભે 6 વર્ષની ઉંચી સપાટીએ પહોંચી ગયો હતો . ગઇકાલે સેન્સેકસ 21,164 ઉપર બંધ રહયો હતો . 10 જાન્યુઆરી 2008ના રોજ સેન્સેકસ 21,206 પર પહોંચયો હતો . પરંતુ આજે તેણે આ રેકોર્ડ પણ તોડી નાખ્યો હતો . નિફટી પણ આજે 6,357 પર પહોંચીને 8 જાન્યુઆરી 2008 પછી સૌથી ઉંચા સ્તરે પહોંચી હતી . આજે બીએસસી 30 શેરોનો સૂચક આંક 32.39 પોઇન્ટના વધારા સાથે 21,196.81 પોઇન્ટ પર , જ્યારે 50 શેરોવાળો નિફ્ટીનો 08.05ના વધારા સાથે 6,307.20ની સપાટીએ બંધ રહ્યો હતો . માર્કેટના જાણકારોના જણાવ્યા અનુસાર કેન્દ્રમાં નવી સરકાર બન્યા બાદ ભારતીય અર્થવ્યવસ્થામાં સારી તેજી જોવા મળી શકે છે . જેના પગલે વિદેશી રોકાણકારોએ અત્યારથી ભારતીય માર્કેટમાં રોકાણ શરૂ કર્યું છે . જેના કારણે આ તેજી જોવા મળી રહી છે . બીજી તરફ આજે ધનતેરસ હોવા છતાં સોનામાં સામાન્ય ચમક જોવા મળી હતી . આજે સોમામાં 39 રૂપિયાનો મામૂલી વધારો જોવા મળ્યો હતો . આ સાથે 10 ગ્રામ સોનાની કિંમત 29,832 રૂપિયા હતી .